section_heading: Izvori i razvoj
paragraph_text: Ideju za igru The Sims Will Wright dobio je nakon požara u Oaklandu 1991. kada je izgorjela njegova kuća, a zajedno s njom i većina njegovih stvari. Zbog toga se, zajedno s obitelji, morao preseliti i ponovno izgraditi svoj život; ti su ga događaji doveli do inspiracije za stvaranje računalne igre koja bi simulirala život. Igra se uz to temelji i na SimCityju, još jednoj računalnoj igri koju je dizajnirao Wright, a u kojoj igra upravlja gradom i njegovim građanima.